Margrét Elíasdóttir starfar sem sérhæfður ritari hjá KSÍ og hefur farið á öll stórmótin með karla - og kvennalandsliðunum . Hún stofnaði hlaupahópinn KR-skokk 2012 ásamt þremur öðrum og hefur verið þjálfari þar og hlaupið nokkur maraþon , bæði hér heima og erlendis . Hún segist kjósa þægindi fram yfir útlit nú í seinni tíð , þótt útlitið verði samt að vera í lagi líka . Margrét segir einfaldleika einkenna sinn stíl . „ Mér líður hvorki vel í litríkum né skræpóttum fötum . Mér líður best í einföldum , látlausum fötum og eftir vinnu er ég alltaf komin í leggings og bol . “ Hún segist helst versla í Boss . „ Mér finnst Boss æðisleg ; þar er alltaf hægt að finna góðar gallabuxur og jakka . Eins er ég hrifin af Scotch and Soda ; ég á nokkra kjóla þaðan . Svo eru alltaf dásamlegir fylgihlutir í Farmers Market . Ég á það líka alveg til að ná mér í eitthvað í Vila og H & M. Ég hef ekki komist upp á lagið með að kaupa mér föt í netverslunum því ég verð að máta og koma við flíkina . “ Margrét segist oftast falla fyrir jökkum . „ Ég get alltaf fundið mér flotta jakka . Að mínu mati er blazer-jakki skyldueignin í fataskápinn og svartar , plein buxur . Það gengur við öll tækifæri . Annars finnst mér alltaf gaman að kaupa skó og eins finnst mér gaman að finna flotta kjóla . En leiðinlegast er að máta buxur því það er svo fúlt ef þær fara mann ekki . “ Mynd / Hákon Davíð Björnsson Nýjast í fataskápnum ? „ Svartir skór sem ég keypti í Gallerí Sautján og mig var búið að langa í lengi . “ Mynd / Hákon Davíð Björnsson „ Hálsmenin mín frá Hildi Hafstein ; ég er yfir mig hrifin af skartgripunum hennar . Fallegar gjafir frá eiginmanninum sem hann valdi sjálfur og sló alveg í gegn . “ Mynd / Hákon Davíð Björnsson Uppáhaldsflíkin ? „ Hermannakjóllinn minn úr Boss sem er bæði flottur við hæla og strigaskó . Svo legg ég varla Farmers Market-klútana mína frá mér , þeir eru dásamlega fallegir og hlýir . “ Mynd / Hákon Davíð Björnsson „ Þau hafa verið fá og engin sérstaklega minnistæð . Ég keypti mér þó fyrir um tveimur árum síðan litríkan , röndóttan kjól í Álnavörubúðinni í Hveragerði ; svolítið mikið úr mínum karakter , en ég hef samt notað hann og fengið jákvæð komment . “ Mynd / Hákon Davíð Björnsson Mesta tilfinningalega gildið ? „ Líklega brúðarkjóllinn minn sem Berglind vinkona mín saumaði og við hönnuðum í sameiningu . “